CELEX: 62008TN0574
Language: lt
Date: 2008-12-24 00:00:00
Title: Byla T-574/08 2008 m. gruodžio 24 d. pareikštas ieškinys byloje Syndicat des thoniers méditerranéens ir kt. prieš Komisiją

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/41
            
         2008 m. gruodžio 24 d. pareikštas ieškinys byloje Syndicat des thoniers méditerranéens ir kt. prieš Komisiją
   
   (Byla T-574/08)
   (2009/C 69/94)
   Proceso kalba: prancūzų
   Šalys
   
      Ieškovai: Syndicat des thoniers méditerranéens (Marselis, Prancūzija), Jean-Luc Buono, Gérard Buono, Marc Carreno, Roger Louis Paul Del Ponte (Balariuk le Benas, Prancūzija), Serge Antoine Di Rocco (Frontinjanas, Prancūzija), Jean Louis Donnarel, Jean-François Flores, Jean Louis Etienne Jalabert (Sižanas, Prancūzija), Jean Gérald Lubrano (Marselis, Prancūzija), Gérald Jean Lubrano (Balariuk le Benas, Prancūzija), Jean Lubrano, Jean Lucien Lubrano, Fabrice Marin, Robert Marin, Hervé Marin, Nicolas Marin, Sébastien Marin, Jean-Marc Penniello, Serge Antoine José Perez (Sorède, Prancūzija), atstovaujami advokato C. Bonnefoi
   
      Atsakovė: Europos Bendrijų Komisija
   Ieškovų reikalavimai
   
               —
            
            
               Pripažinti, kad Europos Bendrijų Komisija yra atsakinga už 2008 m. birželio 12 d. Komisijos reglamento (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams, įgyvendinimo pasekmes.
            
         
               —
            
            
               Priteisti iš atsakovės kompensaciją, proporcingą šio atsakomybės pripažinimo pasekmėms; ši kompensacija apskaičiuojama remiantis pridedamais įrodymais ir šiuo metu stabilizuojasi; kompensacija nurodoma eurais:
               
                           —
                        
                        
                           Buono Jean-Luc ir Gérard: 323 053 arba 564 956 (atsižvelgiant į situaciją prieš arba po apmokestinimo);
                        
                     
                           —
                        
                        
                           Carreno Marc: simbolinė 1 EUR suma;
                        
                     
                           —
                        
                        
                           Del Ponte Roger: 518 707 arba 703 707 (atsižvelgiant į situaciją prieš arba po apmokestinimo);
                        
                     
                           —
                        
                        
                           Di Rocco Serge: 388 047 arba 634 207 (atsižvelgiant į situaciją prieš arba po apmokestinimo);
                        
                     
                           —
                        
                        
                           Donnarel Jean-Louis: 351 685;
                        
                     
                           —
                        
                        
                           Flores Jean-François: simbolinė 1 EUR suma;
                        
                     
                           —
                        
                        
                           Jalabert Jean Louis Etienne: 144 643;
                        
                     
                           —
                        
                        
                           Lubrano Jean ir Lubrano Jean Lucien: 212 358;
                        
                     
                           —
                        
                        
                           Lubrano Jean-Gérald: 237 160 arba 474 320 (atsižvelgiant į situaciją prieš arba po apmokestinimo);
                        
                     
                           —
                        
                        
                           Lubrano Gérald: 213 588;
                        
                     
                           —
                        
                        
                           Marin Fabrice ir Marin Robert: 466 665 arba 610 820 (atsižvelgiant į situaciją prieš arba po apmokestinimo);
                        
                     
                           —
                        
                        
                           Marin Hervé, Marin Nicolas, Marin Robert, Marin Sébastien: simbolinė 1 EUR suma;
                        
                     
                           —
                        
                        
                           Penniello Jean-Marc: 624 000;
                        
                     
                           —
                        
                        
                           Perez Serge Antoine: 54 645.
                        
                     
         
               —
            
            
               Priteisti iš atsakovės Syndicat des thoniers méditerranéens patirtą moralinę žalą, proporcingą šio atsakomybės pripažinimo pasekmėms arba 30 000 EUR sumą, kuri bus panaudota narių informavimui žvejybą reglamentuojančių Bendrijos teisės aktų klausimais.
            
         
               —
            
            
               Priteisti iš atsakovės visas su šiuo procesu susijusias bylinėjimosi išlaidas, mokesčius ir kitus mokėjimus, kurie bus patikslinti.
            
         Ieškinio pagrindai ir pagrindiniai argumentai
   Ieškovai, žvejai ir jų sindikatas, prašo atlyginti žalą, kurią jie tvirtina patyrę dėl Komisijos reglamento (EB) Nr. 530/2008 (1), draudžiančio Atlanto vandenyne ryčiau 45° vakarų ilgumos ir Viduržemio jūroje gaubiamaisiais tinklais žvejoti paprastuosius tunus laivams, plaukiojantiems su Graikijos, Italijos, Kipro, Maltos arba Ispanijos vėliavomis arba registruotiems šiose valstybėse narėse, priėmimo.
   Ieškinį ieškovai grindžia tokiais pagrindais ir argumentais:
   
               —
            
            
               Elgesio kodekso, pateikiamo Komisijos darbo tvarkos taisyklių priede, principų pažeidimu, nes Komisija, nors ir buvo pažadėjusi, nerengė susirinkimų su Syndicat des thoniers méditerranéens;
            
         
               —
            
            
               žalos neatlyginimu ieškovams, kuriems buvo uždrausta žvejoti, nors jų kvotos dar nebuvo išnaudotos;
            
         
               —
            
            
               aplinkybe, kad Komisijos priimtos priemonės nėra paprasčiausia su atitinkamos veiklos sritimi susijusi rizika, už kurią ieškovams neturi būti kompensuojama;
            
         
               —
            
            
               įrodymų, kad priimtos priemonės buvo būtinos, nebuvimu, nes šios priemonės buvo priimtos remiantis įrodomosios galios neturinčiomis matematinėmis ekstrapoliacijomis;
            
         
               —
            
            
               aplinkybe, kad nagrinėjamos priemonės nepagrįstos rimta grėsme;
            
         
               —
            
            
               teisinio saugumo principo pažeidimu, nes nagrinėjamas reglamentas, uždraudžiantis paprastųjų tunų žvejybą, buvo priimtas per labai trumpą laiką ir panaikino nuostatas, kuriomis remiantis buvo ką tik pradėtas žvejybos sezonas;
            
         
               —
            
            
               pagrindinių teisių, kurias užtikrina Europos Sąjungos pagrindinių teisių chartija (2), konkrečiai teisės į darbą ir teisės į nuosavybę pažeidimu.
            
         
      (1)  2008 m. birželio 12 d. Komisijos reglamentas (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams (OL L 155, p. 9).
   
      (2)  OL C 364, 2000, p. 1.